دورنالاری دؤنمز اولدو داغلارین
آلا گؤللر چامیرلاندی ، قارالدی
دورنالاری دؤنمز اولدو داغلارین
آزاد دورنام یول ایسته دی ، یول بؤلوک
تالا بؤلوک ، چالا بؤلوک ، گؤل بؤلوک
گؤیلویونو نئجه ساخلار بو گؤیلوک
دورنالاری دؤنمز اولدو داغلارین
ایکی جاوان بولاقدا سؤز باغلادی
دورنالارین یولونا گؤز باغلادی
ساخسی سنک گؤیردی ، بوز باغلادی
دورنالاری دؤنمز اولدو داغلارین
ایری لیگه اییلمه ین ایری قار
یاغدی سنه ایری یاغیش ، ایری قار
قوشا داغا قوشا گول له قویدولار
دورنالاری دؤنمز اولدو داغلارین
او واقیف دی - اوداسینا اود دوشن
او ذاکیردی - صدراسینا اود دوشن
او آرازدی - سما سینا اود دوشن
دورنالاری دؤنمز اولدو داغلارین
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab azb_Arab pbt_Arab azb_Arab